cyanic-selkie/wikianc huggingface dataset:
Occupy Wall Street
Den 6. oktober 2011 fant lignende demonstrasjoner sted i Washington, D.C., Los Angeles, Boston, Chicago, Houston, Philadelphia, Miami, Portland, Maine, Jersey City, Trenton, Portland, Oregon, Seattle, Denver, Kansas City, Austin, Ann Arbor, Cleveland og Dallas.
Innen den 12. oktober hadde demonstrasjonene spredd seg til minst 70 byer i USA.
Den 15. oktober 2011 deltok demonstranter over hele verden i protester mot finanseliten og politikere, dette inspirert av bevegelsen Occupy Wall Street i USA. En del steder var markeringene relativt små. I Italia regnet imidlertid arrangørene med en oppslutning på rundt 100,000. I London talte Julian Assange til demonstrantene. I Tyskland ble det demonstrert i mer enn 50 byer.
Mads-Kristoffer Kristoffersen
Mads-Kristoffer Kristoffersen (født 24. mai 1983) er en dansk fotballdommer som til daglig dømmer i Danmarks øverste divisjon Superligaen. I tillegg har han dømt flere internasjonale kamper både i regi av FIFA og UEFA.
Kristoffersen begynte å dømme profesjonell fotball i 2006/2007-sesongen i dansk 2. divisjon, før han i de tre påfølgende sesonger dømte kamper i dansk 1. divisjon. Han rykket opp til Superligaen i 2011 og debuterte med kampen mellom Lyngby BK og SønderjyskE den 24. juli 2011 (0–1).
Etter å ha dømt 22 kamper i Superligaen ble Kristoffersen utnevnt til FIFA-dommer i desember 2012, hvor han avløste Anders Hermansen, som gikk av som FIFA-dommer tidligere samme år.
Stegmotor
[[Fil:StepperMotor.gif|miniatyr|300x300pk|Steg 1: Den øverste elektromagneten (1) aktiveres og tiltrekker den nærmeste tannen til en tannhjulformet rotor av jern. Når tennene er på linje med elektromagnet 1 vil de stå litt skjevt med hensyn på elektromagnet 2.
Steg 2: Den øverste elektromagneten (1) slåes av og den høyre elektromagneten (2) slås på og dras den nærmeste tannen til elektromagnet 2 medurs slik at den ender på linje med elektromagnet 2. Dette resulterer i en rotasjon på 3.6° i dette eksempelet.
Steg 3: Den nedre elektromagneten (3) aktiveres, og enda en rotasjon på 3.6° inntreffer.
Steg 4: Den venstre elektromagneten (4) aktiveres og forårsaker på nytt en rotasjon på 3.6°. Når den øvre elektromagneten (1) på nytt aktiveres, kommer tannhjulet å ha rotert motsvarende en tannavstand for tannhjulet. Om det for eksempel finnes 25 tenner kommer en full rotasjon til å kreve 100 steg.]] En stegmotor er en børsteløs likestrømsmotor som har stegvis rotasjon delt inn i like store steg. Motoren kan dermed styres til å bevege seg til en posisjon og holde seg på en gitt posisjon uten behov for tilbakekobling fra en posisjonssensor (en åpen-sløyfe regulator) gitt at motoren er nøye dimensjonert for bruket med tanke på dreiemoment og hastighet.
Det finnes også store stegmotorer med få poler og lukket reguleringssløyfe (switched reluctance motor).
Virkemåte
Når strømspolen spenningssettes vil rotoren søke å innta en viss posisjon slik at reluktansen, altså den magnetiske fluksen, blir så liten som mulig. En stegmotor kan ikke drives direkte ved hjelp av en likestrømkilde som for eksempel et batteri, men krever i tillegg styringslektronikk som kan veksle om strømretningen i spolen når det er nødvendig. Når strømretningen endres tar motoren et steg.
Bruk
Stegmotorer har mange bruksområder, og finnes for eksempel på skrivere, innenfor industrien til posisjonering av automasjonsutstyr, i hastighetsmålere på biler og i satellitter for å styre retningen på solcellepanel.
Endalselva
Endalselva er ei elv i Nordenskiöld Land på Spitsbergen, Svalbard. Den er ei sideelv til Adventelva som den løper sammen med rundt to kilometer øst for Longyearbyen. Elva har utspring fra Bogerbreen innerst i Endalen. Den er rundt 12 kilometer lang, med et nedbørfelt på 36 km² og en middelvannføring på 1,3 m³/s. Like før utløpet er elva demmet opp med en nesten 2,5 kilometer lang demning som danner Isdammen, Longyearbyens hovedvannkilde.
Carlo Lucarelli
Lucarelli studerte litteratur og historie ved Universitetet i Bologna. I 1990 debuterte han med kriminalromanen Carta bianca, i 1991 etterfulgt av L'estate torbida. Disse to bøkene, begge lagt til Italia i tiden under fascismen og i de første etterkrigsårene, ga ham et øyeblikkelig gjennombrudd i hjemlandet. Han omtales som en av de fremste nålevende italienske krimforfattere. Flere av Lucarelli's romaner er filmatisert, og hans roman Almost Blue var i 2003 finalist ved tildelingen av britiske Crime Writers' Associations Gold Dagger.
I tillegg til sine kriminalbøker har Lucarelli skrevet skuespill, dreiebøker, sakprosa, tegneseriemanus og hørespill. Han er også en kjent programleder for et fjernsynsprogram om kriminalitet. Han skriver for flere italienske aviser og tidsskrifter, mellom dem Il Manifesto, Il Messaggero og L’Europeo. Sammen med Marcello Fois og Loriano Macchiavelli stiftet han «Gruppe 13», en forening for krimforfattere fra Emilia-Romagna. Som hobby synger han i post-punk bandet Progetto K.
Liste over kulturminner i Nordre Land
Liste over kulturminner i Nordre Land er en oversikt over fredede og/eller bevaringsverdige bygninger og elementer i Nordre Land. Data er hentet fra Riksantikvarens liste over kulturminner.
Medisinsk studentutvalg (UiO)
Medisinsk studentutvalg (MSU) er det øverste studentpolitiske organet ved Det medisinske fakultet ved Universitetet i Oslo. Studentutvalget har til oppgave å drøfte og eventuelt uttale seg om saker som gjelder fakultetet og dets virksomhet, og saker generelt som MSU anser viktige for fakultetets studenter, eksempelvis studentvelferd. MSU er representert i alle organer som har betydning for fakultetets studenter, eksempelvis fakultetsstyret, instituttrådene og Studentparlamentet. Grunnlaget for studentutvalgets virksomhet, rettigheter og plikter er universitets- og høgskoleloven §4.
Liste over kulturminner i Nordre Land
ID-nummer består av et lenket tall som går direkte til det aktuelle kulturminnet i Kulturminnesøk.
Medisinsk studentutvalg (UiO)
Studentutvalget ved Det medisinske fakultet ble opprettet i 1907 som følge av at Universitetsloven av 1905 trådte i kraft, og har gjennomgått flere omorganiseringer gjennom tidens løp. Som et resultat av at det ble innført flere studieprogrammet ved fakultetet, ble det i 2009 opprettet et eget fagutvalg for studentsaker som kun gjaldt medisinstudiet; Medisinsk fagutvalg.
Organisering
MSU består av representanter for alle studieretningene ved Det medisinske fakultet, i tillegg til tre direktevalgte studentrepresentanter (studentrepresentantene i fakultetsstyret og Studentparlamentet). Til daglig ledes foreningen av leder og sekretær. Studentutvalget har kontorer i Rikshospitalet på Gaustad.
Midler til studentrettede tiltak
MSU står ansvarlig for fordeling av midler til studentrettede tiltak, og lyser hvert år ut midler som alle fakultetets studenter/studentforeninger kan søke om. MSU er også ansvarlig for fordeling av lokaler til studentforeningene ved fakultetet.
Torgny Segerstedt
Torgny Karl Segerstedt, (født 1. november 1876, død 31. mars 1945) var en svensk religionshistoriker og redaktør, markert motstander av nazismen, som i Norge ble mest kjent som norgesvenn og forkjemper for deres sak under den andre verdenskrig.
Segerstedt studerte til cand. theol. i 1901, men fikk underkjent avhandlinga si «Til frågan om polyteismens uppkomst» ved Uppsala universitet i 1903, fordi det ikke stemte med statens lære. Derimot godtok man ved Lunds universitet i 1912 hans doktorgrads-avhandling «Det religiösa sanningsproblemet». Han underviste en del år i religionshistorie, først ved Lunds universitet og så ved Stockholms högskola.
Ifølge Sverre Riisøen mente Segerstedt at kirke og stat var ortogonale og at han hadde en spaltet personlighet. 1914–17 var han redaktør for ukestidsskriftet Forum. Fra 1917 til 1945 var Torgny Segerstedt sjefredaktør for Göteborgs Handels- och Sjöfartstidning. Gjennom spalten «I dag» ble han fra 1926 til 1945 særlig kjent som en markert motstander av Hitler og nazismen.
1933–45
Det startet den 3. februar 1933, da han avsluttet artikkelen «Skrekkveldet innledet i Tyskland!» med at «... Herr Hitler är en förolämpning». En forarget Göring hadde vært gift svensk og svarte: «Som uppriktig vän til Sveriges folk ser jag i dylika smutsiga utlåtanden en allvarlig fara för ett vänskapligt och hjärtligt förhållande de både folken imellan». Torgny kommenterte at man «åpenbart trodde at Sverige er et anneks til Tyskland». Allerede i 1933 rapporterte Segerstedt om konsentrasjonsleirer.
I forbindelse med Sommer-OL 1936 skrev han den 13. august: «Och när man sett bilderna av en leende svensk prins vid sidan av de styrande, har man icke kunnat undgå att tänka på alla dem, som dessa herrar mördat, på alla dem som de drivit till självmord, på alla dem de jagat i landsflykt, på alla dem de låta tortera, på branden i riksdagshuset och rättegången i Leipzig, på förföljelserna mot alla som verkat för fred och folkförsoning, på det råa översitteriet och förtrycket, på de 500.000 judarna som utrotas genom umbäranden, på all denna nöd, denna förtvivlan, detta snusk og denna förvildning som den nuvarande regeringen står för. Och man ser ånyo på den svenske prinsens glada uppsyn, där han sitter i de mäns sällskap, som bära ansvaret för detta.»
Segerstedt ble en isolert journalist i Sverige, etterhvert mest verdsatt i nabolandet Norge. Da Jan Erik Vold i 2006 utga boken om sin far, Segerstedts samtidige utenrikskommentator Ragnar Vold i Dagbladet, ble det sagt at Ragnar Vold var den eneste sammenlignbare journalist her til lands, selv om Vold kalte Torgny en «fanatisk humanist». Visstnok nådde også artiklene Churchill. Han ga seg ikke tross at næringslivet boikottet annonser, blant annet grosserer Gulin, etterhvert del av det norske Adelsten. I 1940 ba Gustav V av Sverige ham slutte: «Jeg advarer deg enda en gang om følgene. Husk at hvis det blir krig, er det din skyld!». og avisen ble beslaglagt åtte ganger. Avisen ble beslaglagt fordi Segerstedt avslørte at regjeringen lot langt flere tyske soldater passere gjennom Sverige enn det som ble sagt offisielt. Segerstedt var innkalt til slottet og skal ha svart kongen: «Er det bedre å leve på kne enn å dø oppreist?»
Om den norske kong Haakon skrev han den 1. august 1942: «Konung Haakon svek icke när det gällde. Hans börda var tung. Han blev stor genom att bära den. Han blev en kraftkälla för det folk, som genom sin oböjliga livsvilja kom inkränktarnas anslag på skam. Norges folk och konung höra oskiljaktigt samman. De har gemensamt rest sig det stoltaste minnesmärke, som Nordens historia känner».
Ifølge Thorsell var kampen mot Segerstedt såpass krass, at justisminister Karl Gustaf Westman skrev «Hans jødiske elskerinne har fortrengt hans sjel og erstattet den med en jødesjel», og den svenske marineattacheen i Berlin mente «problemet kunne løses ved hjelp av noen kuler».
I august 1940 skrev Segerstedt: «Quisling er ikke lenger et individ. Han er blitt et begrep.» Segerstedts norske tegner Ragnvald Blix (psevdonumet Stig Höök) hadde en i 1944 om da Vidkun Quisling presenterte seg for Adolf Hitlers dørvakt som «Jag  är Quisling» og dørvakten spør: «Och namnet?». Siste artikkel utkom 15. mars 1945.
Quartiere Monte Sacro
Monte Sacro er Romas sekstende quartiere og har betegnelsen Q. XVI. Navnet Monte Sacro kommer av høyden Monte Sacro. Quartiere Monte Sacro ble etablert i 1924.
Torgny Segerstedt
Segerstedt og Norge
Han ble i 1899 forlovet med de norske Augusta Wilhelmina Synnestvedt, de giftet seg ved unionsoppløsningen den 7. juni 1905. 50 år senere ble Sigrid Fridman's statue av Segerstedt avduket i Universitetshaven den 7. mai 1955; til stede var kongefamilien og Segerstedts familie, mens Jacob S. Worm-Müller holdt avdukings-tale. Datteren hadde utgitt biografi. Bekransning skulle skje hver 7. mai av Det Norske Studentersamfund, men det sluttet tidlig. Andre bekransninger var Tor Erling Staff i 1961 og Vegard Sletten i 1965, Asker & Bærum Forsvarsforening gjorde det i 1990 og 1995. Ved statuen i Universitetshaven talte datteren Ingrid Segerstedt-Wiberg (1911-2010) i september 1993 mens Kong Harald la ned en krans, man feiret de 13 700 norske soldater opplært i det nøytrale Sverige (Polititroppene Sverige-Norge i 1943-45) og  NRK sendte dokumentar med Erik Bye. Det var Erik Bye som smuglet datteren Ingrid Segerstedt-Wiberg til Norge under krigen.
Hans sønn Torgny T:son Segerstedt (1908-1999) var rektor ved Uppsala universitet og åpnet i 1976 en utstilling på Høvikodden sammen med statsminister Odvar Nordli. Da man skulle være for eller mot EU i 1994 ble det nevnt at Segerstedt sa: «Enhver må velge sin plass; for eller imot. Ingen kan være 'åndelig nøytral'», og at norgesvennen Willy Brandt sa at han var «en som kunne få mennesker til å holde ut». Til 50-årsjubileet for hans død i 1995, fikk den svenske pressombudsmannen (PO) Pär-Arne Jigenius fremdeles ikke innsyn i Säpo sine arkiver, der det angivelig ligger notater fra avlytting av Segerstedt.
Segerstedt-prisen
I Oslo har man Voksenåsen, den norske takkegave til Sverige som ble åpnet i 1960. Her åpnet man i 1996 Einar Gerhardsen-salen. I den forbindelse ble den første Segerstedt-prisen utdelt. Mottakere har vært
Unionsoppløsningen
I 2005 var det 100 år siden unionsoppløsningen og på et seminar i mai 2005 uttalte Per Edgar Kokkvold at Segerstedt var «det 20. hundreårets største redaktør». I juni, på nevnte Voksenåsen, avduket Carl XVI Gustav av Sverige en byste av Segerstedt, utferdiget av Solveyg W. Schafferer. Den var en gave av Den Illegale Presses Forening og Norsk Redaktørforening etter initiativ fra Stig Vanberg.
I 2010 ga Norsk filminstitutt 1,55 millioner kroner til den svenske Hamsun-regissøren Jan Troells film Dom över död man (dec 2012) om Torgny Segerstedt.
Torgny Segerstedts vei i Oslo er oppkalt etter Segerstedt. Fyllingsdalen i Bergen (1964), Stavanger, Bodø, Namsos, Moss, Hamar og Halden har også hedret Torgny Segerstedt ved å oppkalle en gate etter han.
Virga
Virga er nedbør som faller fra en sky, men fordamper før den når bakken. Dette kan man se som fallstriper under skyen. Lufttrykket øker jo nærmere bakken man kommer, og dette fører igjen til at luft er varmere nær bakken enn i høyden. I store høyder består nedbøren hovedsakelig av iskrystaller som smelter og så fordamper. Virga er svært vanlig i ørkenområder.
Virga kan føre til flere spesielle værfenomen. Når regn fordamper fjerner dette mye varme fra luften, og denne avkjølingen fører til at luften synker ned mot bakken. Disse fallvindene kan føre til mikroutbrudd, som er svært farlige for flytrafikk.
Det europeiske politiske fellesskapet
Det europeiske politiske fellesskapet (engelsk: European Political Community, EPC), er et internasjonalt forum etablert 6. oktober 2022. I forumet skal politiske og sikkerhets­politiske spørsmål av felles interesse drøftes i en bred europeisk sammenheng. Det ble lansert av Frankrikes president Emmanuel Macron i juni 2022. Det første møtet i forumet fant sted 6. oktober 2022.
Virga
Virga kan også være med på å danne skyer, der kondensasjonskjerner fra en sky blåser inn i overmettet luft ved siden av skyen. Dette fører til at den overmettede luften lettere kan kondensere og skape nye skyer.
Det europeiske politiske fellesskapet
Forumet omfatter 45 land. I tillegg til de 27 medlemslandene i EU, deltar Serbia, Bosnia-Hercegovina, Montenegro, Albania, Nord-Makedonia og Kosovo, EFTA-landene Norge, Sveits, Island og Liechtenstein samt Storbritannia, Tyrkia, Georgia, Ukraina, Moldova, Armenia og Aserbajdsjan.
Norges statsminister Jonas Gahr Støre var en av fire innledere under åpningsseansen i plenum 6. oktober 2022. I tillegg deltok han på et rundebord om energi og hadde samtaler med andre lands regjeringssjefer.
Ehrenbreitstein
Ehrenbreitstein er en festning på Rhinens høyre bredd, midt i mot Moselmunningen og innenfor grensene til byen Koblenz. I bydelens åssider dyrkes det noe vin. Festningen ble som en del av Øvre mellomrhindal oppført på UNESCOs verdensarvliste i 2002.
Festningen er etter Gibraltar det nest største festningsverk i Europa. Den kneiser på en bred klippe 118 m over floden. Hovedfestningen er kasemattert i flere etasjer.
Konradineren Ehrembert, oppførte omkring år 1000 en borg på stedet. Borgen kom på 1100-tallet under erkebispedømmet Trier og ble fra 1153 sterkt befestet, men fikk først i 1672 fast befestning. Den ble i 1688 uten hell ble framgang beskutt av franskmennene, men i 1799 ble den underkuet av franskmennene som sultet ut forsvarerne. Deretter ble befestningene rasert.
I 1803 ble Ehrenbreitstein overdratt til fyrsten av Nassau-Weilburg, men avstått av ham i 1815 til Preussen. Årene 1816-1826 ble festningen nyoppbygd av general Aster, og befestningene ble stadig ut over århundret videre utbygd.
Autokrati
I statsvitenskap brukes betegnelsen autokrati som et synonym til diktatur, og det er vanlig å skille mellom autoritære og totalitære autokratier eller diktaturer.
En autokrat er selvhersker, eneveldig hersker. Personen har uinnskrenket makt og kan agere uhindret av lover. Det vil si at vedkommende råder over både lovgivende, utøvende og dømmende makt.
Georg Frederik von Krogh (1802–1841)
Von Krogh var også en aktiv deltaker i Torvslaget i 1829.
Frode Saugestad
Frode Saugestad (født 2. april 1974) er en norsk litteraturforsker, forlegger og idrettsmann. Han er oppvokst i Overhalla og i Bodø, og er nå bosatt i London og Cambridge i Massachusetts i USA. Saugestad har tidligere jobbet som PR- og markedssjef for Diesel Jeans og startet i 1999 kunstgalleriet NAF (Norsk Anarkistisk Fraksjon) sammen med Bjarne Melgaard. I 2004 etablerte Saugestad, sammen med Alexander Leborg, L.S.P. Forlag, som spesialiserer seg på litteratur fra Midtøsten. Forlaget, som siden 2005 har vært drevet av Saugestad alene, har blant annet gitt ut en samling av Osama bin Ladens brev og taler.
Oppvekst og familie
Saugestad har marokkansk far og norsk mor. Han vokste opp uten faren i Overhalla og Bodø, hvilket han senere skildret i den selvbiografiske romanen En ung manns bekjennelser om kjærlighet. Søsteren og moren tok sterk avstand fra Saugestads beskrivelser av familien, og mente at «de følte seg uthengt».
Saugestad ble fra 1996 god venn med Ari Behn, og hjalp ham senere med å få litterær suksess i USA. Han var veldig kritisk til måten Vidar Kvalshaug valgte å promotere biografien ''Ari. Bohemen og bøkene'' etter Behns selvmord. Saugestad mente at Ari Behn ikke var Kvalshaugs venn, og at Kvalshaug ikke «eide skamvett». Ari Behns foreldre sa seg enig med Saugestad, og at Kvalshaugs bok føltes «krenkende og belastende i vårt sørgeår».
Karriere
Frode Saugestad er utdannet ved Universitetet i Oslo (cand. mag. 2002), og har en Master (MA 2003) og en doktorgrad (Ph.D 2005) fra School of Oriental and African Studies (SOAS), University of London. Hans forskning fokuserer på den moderne romanen hovedsakelig fra det 20. århundre. På 1990-tallet jobbet han som markedssjef for Diesel.
Saugestad var i perioden 2007–2010 post-doctoral research fellow ved CMES, Harvard University. Ved Harvard underviste han i løpet av våren 2010 kurset «The Novel of the Periphery» ved Department of Comparative Literature. Han hjalp også norske forfattere som Dag Solstad og Karl Ove Knausgård med å bli populære på den litterære scenen i New York.
Saugestad utga i 2009 boken Individuation and the Shaping of Personal Identity: A Comparative Study of the Modern Novel som er en studie av romanene til Knut Hamsun, James Joyce, Naguib Mahfouz og Tayeb Salih.
Media
Saugestad skriver jevnlig for Dagens Næringsliv og har skrevet kronikker for Aftenposten og Dagbladet, samt artikler og intervjuer for Vinduet, Babylon og Politiken. Han har også deltatt i debatten om hvorvidt transkvinner skal kunne delta i kvinneidrett.
Våren 2009 arrangerte Saugestad «Hva nå for Midtøsten? 15 år etter Oslo-avtalen», en tre dagers internasjonal konferanse om Midtøsten ved Litteraturhuset i Oslo. Konferansen samlet ledende politikere, forskere, journalister og forfattere for å diskutere de historiske konsekvensene av Oslo-avtalen.
I 2009 uttalte Saugestad i intervjuer med Dagens Næringsliv Forskerforum magasinet Massiv og D2 at han ønsket å legge sin akademiske karriere på hylla for å bli «eventyrer». I mai 2010 krysset han Grønland på ski. I 2012 syklet han Tour de France alene, og samlet inn penger til Grete Waitz' stiftelse Aktiv mot kreft.
Frode Saugestad har også gjestet Nytt på nytt og Trygdekontoret på NRK3. På Trygdekontoret har Saugestad hyllet, og gestaltet, trønderrockeren Åge Aleksandersen.
Våren 2011 debuterte han som skjønnlitterær forfatter med den selvbiografiske novellen En ung manns bekjennelser om kjærlighet i antologien Gruppe 11 på Kolon forlag. Novellen ble også trykket i andre nummer av tidsskriftet Vinduet 2011. I 2013 utvidet han den til en roman på Kolon Forlag, med filmklipp og interaktivt innhold tilgjengelig i E-bok-format. Den ble dårlig mottatt og fikk slakt i blant annet Aftenposten av Ingunn Økland, som mente at den var «litterært […] såpass svak at man under lesningen blir i tvil om den […] er alvorlig ment». Den nærmeste familien uttalte at de «følte seg uthengt», siden romanen skildret dem på et utleverende vis, med utdrag fra réelle telefonsamtaler og farskapssaken.
Sauda I
Sauda I er et nedlagt vannkraftverk i Hellandsbygda i Sauda kommune, som ble satt ut av drift 10. oktober 2008.
Kraftverket utnyttet vannfallet fra Dalvatn og er Saudas eldste, satt i drift 18. oktober 1919. Den årlige produksjonen lå på ca. 200 GWh, og totalt produserte kraftverket 17,3 TWh.
Det er installert 5 peltonturbiner på 6,6 MW hver.
Vannet fra Dalvatn brukes nå i Sønnå kraftverk via en lang tunnel.
Kraftverket er ansett som en viktig del av norsk industrihistorie, og er brukt i mange illustrasjoner som forsiden på skolebøker, og eies av Saudefaldene. Bygningen er 800 m², oppført i mur og ligger ved enden av Storlivannet.
Grunnet Saudautbyggingen er to eldre kraftverk i Sauda stengt, henholdsvis Sauda I og Sauda III. Det arbeides med å bevare Sauda III, og det er derfor bestemt at Sauda I skal rives.
Carolyn Bertozzi
Carolyn Bertozzi (født 1966 i Boston i Massachusetts) er en amerikansk kjemiker.
I 2022 ble hun sammen med Morten Meldal og Karl Barry Sharpless tildelt Nobelprisen i kjemi for «utvikling av klikkjemi og bioortogonal kjemi».
North Vancouver
North Vancouver er et område på nordsiden av Burrard Inlet i Metro Vancouver i Canada. Det består av to kommuner: North Vancouver by (med 47.463 innbyggere) og North Vancouver distrikt (med 86.954 innbyggere). Distriktet omringer byen på tre sider, og grenser ellers til West Vancouver i vest, Valgområde A i nord og fjorden Indian Arm i øst. I dagligtale skilles det sjelden mellom de to kommunene, og det er ingen synlige grenser grunnet en sammenhengende utbygging.
De to kommunene har et omfattende samarbeid, som inkluderer felles skoledistrikt, friområdeforvaltning og politi. Det har vært flere forslag om å fusjonere kommunene, uten at disse har ført frem. Byen fungerer som det mest urbane stedet, dominert av tettbebyggelse og kommersiell aktivitet. Langs Burrard Inlet er det havne- og industrianlegg. Byen fungerer også som sentrum for distriktet, som har mer forstadsutbygging dominert av eneboliger. North Vancouver har personfergeforbindelse til Vancouver med SeaBus. Jernbanen tidligere kalt BC Rail (nå en del av Canadian National Railway) terminerte sine tog i North Vancouver. Området har hovedtyngden av den omfattende film- og tvproduksjonsindustrien i Vancouver.
Hualong (Haidong)
Hualong (kinesisk: 化隆回族自治县; pinyin: Huàlóng huízú Zìzhìxiàn) er et autonomt fylke for huikinesere i prefekturet Haidong i provinsen Qinghai i Folkerepublikken Kina.
Befolkningen var på 224,584 innbyggere i 1999.
Administrative enheter
Fylket består av seks storkommuner og tretten kommuner (hvorav fem nasjonalitestskommuner for tibetanere):
Ekstratropisk syklon
En ekstratropisk syklon eller ekstratropisk lavtrykk er det som på de nordlige breddegrader kjennes som et lavtrykk. Dette er et lavtrykk på synoptisk skala som skiller seg fra lavtrykkssystemer som oppstår i tropiske og polare strøk ved at de er knyttet opp til værfronter og horisontale temperaturgradienter i områder kjent som barokline soner.
«Ekstratropisk» betyr her at denne syklontypen oppstår utenfor tropene på midlere breddegrader. I visse tilfeller kan ekstratropiske lavtrykk bli dannet ved at tropiske sykloner flytter seg opp på midlere breddegrader og blir omdannet. Ekstratropiske lavtrykk, sammen med antisykloner (eller høytrykk), utgjør været de fleste steder på jorden.
Selv om ekstratropiske sykloner nesten alltid blir klassifisert som barokline, siden de blir dannet langs temperaturgradienter, kan de av og til bli barotrope sent i livssyklusen når temperaturfordelingen rundt syklonen mer eller mindre blir jevnt fordelt med radiusen.
Dannelse
Ekstratropiske sykloner oppstår hvor som helst innenfor Jordens ekstratropiske områder (vanligvis mellom 30° og 60° nord eller sør for ekvator) ved enten syklogenese eller ekstratropisk omforming. En studie av ekstratropiske sykloner på den sørlige halvkule har vist at det oppstår i snitt 37 ekstratropiske lavtrykk hvert år mellom 30° og 70°.
Syklogenese
Siden ekstratropiske sykloner blir dannet langs temperaturgradienter med betydelig vertikalt vindskjær, blir de klassifisert som barokline sykloner. I utgangspunktet oppstår syklogenese eller dannelse av lavtrykk langs frontsoner nær gunstige områder av jetstrømmen. På grunn av divergens vil det strømme luft ut fra toppen av luftsøylen. Dette fører så til konvergens i de lave nivåene av vindfeltet og økt oppoverrettet luftstrøm. Økt oppoverrettet luftstrøm fører til lavere trykk ved overflaten. Når syklonen blir forsterket, flytter kaldfronten seg mot ekvator med varmfronten foran seg. Den kalde luften som varmfronten presser seg inn i er tyngre enn varmluften, og derfor vanskeligere å forflytte. Derfor flytter varmfronten seg saktere enn kaldfronten, som så vil ta igjen varmfronten. Den delen av varmfronten som blir tatt igjen av kaldfronten blir kalt for en okkludert front, og kjennetegnes ved å ha varm luft i høyden. Til slutt vil syklonen bli barotropisk kald og svekkes.
Lufttrykket i disse lavtrykkene kan raskt falle ned til under 980 hPa dersom forholdene ligger til rette for det (som i områder med naturlige temperaturgradienter som Golfstrømmen). Jo sterkere divergensen i de øvre nivåene av syklonen er, desto kraftigere kan syklonen bli. Ekstratropiske sykloner med orkanstyrke oppstår oftest i Nord-Atlanteren eller det nordlige Stillehavet i desember og januar. I januar 1989 ble det like øst for Canada dannet et ekstratropisk lavtrykk med trykk helt ned i 928 hPa.
Ekstratropisk omforming
I sjeldne tilfeller kan ekstratropiske sykloner bli omformet til tropiske sykloner dersom de går inn over varmere vann og atmosfæren har mindre vertikalt vindskjær. Dette skjer som regel i september og oktober når forskjellen på temperaturen i høyden og havoverflatetemperaturen er størst.
Overflatetrykk/Vindfordeling
Lavtrykkssenteret er definert som det området med lavest trykk. Nær lavtrykkssenteret må trykkgradientkraften og corioliskraften være i en tilnærmet balanse. Dersom de ikke er det, vil syklonen kollapse på grunn av trykkforskjellene mellom senteret og trykket på utsiden av syklonen. Før lavtrykket oppstår er ikke trykket i havnivå særlig lavt. Det gjennomsnittlige trykket i havnivå på Jorden er 1013,2 hPa. Lavtrykk oppstår ofte på en kaldfront, og vanligvis vil delen på framsiden av lavtrykket utvikle seg til en varmfront, og det oppstår en bølge på frontsystemet. Slike bølger på fronten er ofte det første tegnet på at et lavtrykk er i ferd med å utvikles. Syklonen blir sakte sterkere (eller dypere om man vil) hvis kreftene i høyden er svake. I Nordishavet er gjennomsnittlig trykk i en syklon 988 hPa om vinteren og 1000 hPa om sommeren.
Den kraftigste vinden i ekstratropiske sykloner er normalt på den kalde siden (polsiden) av varmfronter og okklusjoner, i tillegg til like bak kaldfronter. Dette kommer av at disse områdene ofte har den største trykkgradienten. Jo større trykkgradient, desto kraftigere vind.
Rotasjon
Luften strømmer mot klokken rundt store sykloner på den nordlige halvkule og med klokken på den sørlige halvkule. Årsaken til dette kommer av corioliseffekten.
Vertikal struktur
Sykloner på midlere breddegrader heller bakover i de kalde luftmassene med høyden, og kan strekke seg 10 km oppover. Over jordoverflaten er temperaturen i lavtrykksenteret kaldere enn i omgivelsene. Sykloner på midlere breddegrader blir også kalt for «lavtrykk med kald kjerne» på grunn av dette. Ekstratropiske sykloner blir kraftigere med høyden, i motsetning til tropiske sykloner.
Syklonutvikling
Det finnes i dag to modellaer (eller skildringer) av hvordan sykloner utvikler seg – Den norske modellen og Shapiro-Keyser modellen.
Den norske syklonmodellen
Av de to teoriene om ekstratropiske sykloner er den norske syklonmodellen den eldste. Den ble utviklet av Bergensskolen innen meteorologi og Vilhelm Bjerknes i Bergen under første verdenskrig. I denne teorien utvikler sykloner seg når de flytter seg opp og langs frontsoner. Etter hvert blir de okkluderte og ender opp i en del av atmosfæren som er barotropisk kald. Teorien ble utviklet ved bare å se på observasjoner fra værstasjoner på bakken og på skytyper nær frontene. Denne teorien stemmer fremdeles i stor grad over kontinentale landmasser.
Shapiro-Keyser modellen
En annen teori om ekstratropiske sykloner som utvikler seg over hav er Shapiro-Keyser modellen, som ble utviklet i 1990. Hovedforskjellen fra den norske syklonmodellen er oppdelingen av kaldfronten, og at den omhandler varmokklusjoner og varmfronter som om de er like. Den lar også kaldfronten flytte seg gjennom varmsektoren rettvinklet på varmfronten. Modellen er basert på sykloner over hav og frontstrukturen deres som sett i overflateobservasjoner og på tidligere prosjekter, der man har brukt fly til å avgjøre den vertikale strukturen til fronter over Nordvest-Atlanteren.
Varmseklusjon
En «varmseklusjon» er den fullt utviklede fasen av livssyklusen til ekstratropiske sykloner. Observasjoner av intense sykloner over hav indikerte en varm termalstruktur i lave nivåer som var omringet (sekludert) av en tilbakebøyd varmfront og et bånd med økt vind på bakken. Den norske syklonmodellen observerte stort sett sykloner mot slutten av sin levetid, og brukte uttrykket okklusjon for å identifisere oppløsningsfasen.
Varmseklusjoner kan ha et skyfritt område (omtrent som øyet i en tropisk syklon), stort trykkfall, vind opp i orkanstyrke og moderat til kraftig konveksjon. De mest intense varmseklusjonene kan ha trykk ned under 950 hPa med varme kjerner i lavere og midlere nivåer. En varmseklusjon er et resultat av en baroklin livssyklus og kan oppstå på breddegrader et godt stykke unna tropene. I prosessen kjent som tropisk omforming vil en ekstratropisk syklon med kald kjerne vanligvis omformes sakte til en tropisk syklon.
Siden frigivning av latent varme er viktig for utvikling og forsterkning av de fleste varmseklusjoner, oppstår de som regel over havområder og kan treffe kyststrøk med vind opp i orkanstyrke og svært store nedbørmengder. På den nordlige halvkule oppstår varmseklusjoner som regel i vintermånedene, mens de på den sørlige halvkule kan oppstå når som helst på året.
I alle tropiske farvann, bortsett fra det nordlige Indiahavet, kan en ekstratropisk omforming av en tropisk syklon føre til at lavtrykket utvikler seg til en varmseklusjon og forsterker seg. Et eksempel er orkanen Maria i 2005, som utviklet seg til et kraftig baroklint system og en varmseklusjon da trykket var på det laveste.
Oscar Lofton
Oscar W. Lofton (født 2. april 1938 i McCall Creek i Mississippi) er en tidligere spiller og trener i amerikansk fotball. Han var hovedtrener for Southeastern Louisiana University fra 1980 til 1985 med et sammenlagtresultat på 30–34–1.
Ekstratropisk syklon
Bevegelse
Ekstratropiske sykloner blir generelt drevet eller styrt av vestavindsbeltet som dominerer på midlere breddegrader på den nordlige og sørlige halvkule. Denne generelle bevegelsesretningen til luftstrømmen i atmosfæren blir kalt for «sonal» og man kaller strømmønsteret i disse områdene for et «sonalt strømregime». I meteorologien betyr dette at strømmen hovedsakelig går fra vest mot øst, men med små bølger i strømmønsteret som iblant kan få strømmen til å gå nordover eller sørover (meridional strøm). Meridionale strømmønstre oppstår i sammenheng med kraftige tråg (lavtrykk på bakken) og rygger (høytrykk på bakken).
Oscar Lofton
Spillerkarriere
Lofton spilte end for Boston Patriots i American Football League (AFL) i 1960. Han scoret lagets andre touchdown noensinne på en 60-yard pasning. Han måtte stå over sesongene i 1961 og 1962 på grunn av militærtjeneste, og pådro seg en hamstringskade i treningsleir da han kom tilbake som førte til at han aldri spilte en kamp igjen.
Ekstratropisk syklon
Bevegelse
Endringer i sykolners bevegelsesretning skjer vanligvis når de vekselvirker med andre lavtrykkssystemer, tråg, rygger eller antisykloner (høytrykk). Et kraftig og stasjonært høytrykk kan effektivt blokkere banen til et ekstratropisk lavtrykk. Slike blokkerende høytrykk er ganske vanlige, og vil som regel føre til at enten lavtrykket blir svekket, høytrykket blir svekket, at lavtrykket blir tvunget rundt høytrykket, eller en kombinasjon av alle tre. Det er også vanlig at ekstratropiske sykloner blir forsterket når et blokkerende høytrykk eller en rygg blir svekket. Når en ekstratropisk syklon møter en annen ekstratropisk syklon (eller andre typer sykloniske virvler i atmosfæren) kan de bli et dobbeltsystem der de to lavtrykksentre roterer rundt hverandre (kjent som Fujiwhara-effekten). Dette fører som regel til at de to lavtrykkssystemene smelter sammen til et enkelt ekstratropisk lavtrykk, men av og til kan det føre til at det ene eller begge lavtrykkene bare skifter retning. Resultatet av hva som skjer når to sykloner møtes avhenger av flere faktorer, som lavtrykkenes størrelse og styrke, i tillegg til avstanden mellom dem og forholdene i atmosfæren rundt.
Oscar Lofton
Trenerkarriere
Lofton var den 11. hovedtreneren for Southeastern Louisiana University i Hammond i Louisiana, en stilling han holdt i seks sesonger fra 1980 til 1985 med et sammenlagtresultat på 30–34–1. Southeastern Louisiana avsluttet amerikansk fotball-programmet etter 1985-sesongen, og gjeninnførte det igjen først i 2003 med hovedtrener Hal Mumme.
Ekstratropisk syklon
Generelt
Ekstratropiske sykloner kan føre med seg mildvær med litt regn og vind på 3–7 m/s, eller de kan være kalde og farlige med kraftig regn og vind på over 32 m/s (av og til kalt for stormsenter hvis de genererer vind av stormstyrke). Regnbåndene som er tilknyttet varmfronter er ofte svært utstrakte. Sykloner flytter seg ofte i forutsigbare baner, og sent på høsten, om vinteren og tidlig på våren er det ofte kaldt nok til at de kan bringe snø.
Uvær
Bygelinjer eller kraftig tordenvær kan danne seg både før og bak kaldfronter hvis det er mye fukt i atmosfæren og kraftig divergens i høyden. Dette kan føre med seg kraftig hagl og vind. Dersom man har et stort nok vindskjær i atmosfæren før en kaldfront i sammenheng med en kraftig jetstrøm, er det mulig å få dannet tornadoer.
Omformede tropiske sykloner
De fleste tropiske sykloner som blir ekstratropiske mister raskt sin styrke, eller blir absorbert av andre værsystemer, men kan fremdeles ha vind opp i orkan- eller stormstyrke. I tillegg kan de ofte føre med seg svært mye fukt. Et godt eksempel på dette var da de to tropiske syklonene «Maria» og «Nate» i september 2005 ble omformet til to ekstratropiske lavtrykk. Begge disse kom inn mot Vestlandet og førte til rekordstore nedbørmengder flere steder. I Bergen førte regnværet til ny nedbørsrekord (157,5 mm).
Paleosibirske språk
Paleosibirske språk er en fellesbetegnelse på noen språk som tales av enkelte folkegrupper i det østlige Sibir. Disse språkene er ikke nødvendigvis i slekt.
De fleste av de paleosibirske språkene har i dag få talere. Flere beslektede språk er utdødd, og mange av de nåværende språkene er muligens på vei til å dø ut.
De paleosibirske språk omfatter i dag følgende språk og språkgrupper:
Tsjuktsjisk-kamtsjadalsk, som tsjuktsjisk og noen andre språk hører til. Tsjuktsjisk tales av mer enn 10 000 personer. Språket undervises i skoler og brukes i tidsskrifter.
Giljakisk eller nivkh, et isolert språk som kanskje har omkring 2000 talere.
Jenisej-ostjakisk, en språkgruppe som i dag bare omfatter språket ket.
Boot Boys
Boot Boys (BB) var en nynazistisk gruppe og gjeng med tilhørighet til Bøler i Oslo, men de hadde også forgreninger i Bergen og Kristiansand. Gruppa var aktiv på 1990-tallet og fram til begynnelsen av 2000-tallet, og de om lag 40 medlemmene var blant de mest voldelige nynazistene i Norge.
Ideologi
Personene i Boot Boys-miljøet var ikke spesielt opptatt av politikk, men de hadde en ekstremt rasistisk ideologi og forherliget voldsbruk. Miljøet hørte til den voldelige skinheadkulturen, der medlemmene uniformerte seg med "bomberjakker" og svarte militærstøvler. Boot Boys hadde også tilknytning til andre høyreekstreme organisasjoner, og stod blant annet for vaktholdet til konsertene arrangert av gruppa Blood & Honour.
Mange av personene i Boot Boys-miljøet var involvert i alvorlige voldshandlinger slik som angrep på antirasister og personer med minoritetsbakgrunn. Boot Boys-medlemmer var også involvert i tyngre kriminalitet som drap, drapsforsøk og bankran, og miljøet skal ha hatt tilgang på skytevåpen og sprengstoff.
Boot Boys søkte gjerne å rekruttere vanskeligstilt ungdom, ofte personer på vei ut på en småkriminell løpebane. Lederskikkelsene i det høyreekstreme miljøet ga disse følelsen av tilhørlighet, at de var verdt noe, og at det var bruk for dem. Samtidig beskyttet Boot Boys de lokale ungdommene mot gjenger fra andre steder, gjerne med innvandrerbakgrunn. Barneran og andre konflikter med innvandrere ga næring til Boot Boys-miljøets budskap, og bidro til rekrutteringen til miljøet.
Historie
Boot Boys oppstod i 1987, og ble kjent for politiet i 1989. På denne tiden bestod BB-miljøet av ca. 10-15 høyreekstremister, med tilhold i Østlandsområdet. Senere knyttet gruppen også til seg folk i Halden, Kristiansand og Bergen. Rundt årtusenskiftet var Boot Boys vokst til den største høyreekstreme grupperingen på Østlandet. I Oslo var Boot Boys mest kjent for miljøet i drabantbyen Bøler, men det var også et visst overlapp mellom Bøler-miljøet og det høyreekstreme miljøet på Nordstrand, en bydel i nærheten. På denne tiden var Boot Boys-aktivistene svært synlige i nærmiljøet på Bøler, blant annet med marsjering i gatene, tagging av hakekorssymboler på skoler, offentlig fyll i området rundt kjøpesenteret og ved å gjøre beslag på den lokale badeplassen om kveldene.
Ransdømte Daniel de Linde (f. 1979) var en av gruppens kjente medlemmer, men tok senere avstand fra nynazisme. Andre kjente medlemmer var Joe Erling Jahr og Ole Nicolai Kvisler, som i 2001 ble dømt for drapet på Benjamin Hermansen.
Medlemstallet i Boot Boys var relativt stabilt, og rundt årtusenskiftet hadde gruppa også bygget opp støtteorganisasjonen Gleipne. Gleipne hadde som formål å støtte fengslede høyreektremister økonomisk. Boot Boys fikk også etablert sitt eget klubblokale på Eidsvoll i 2001, dette ble kalt "Club 22" og hadde som formål å samle høyreekstreme organisasjoner og sympatisører uten organisasjonstilknytning.
I august 2000 sto Boot Boys bak en mye omtalt Rudolf Hess-marsj i Askim. Marsjen endte opp med å kun ha 50 deltagere, og utløste etterkrigstidens største antinazistiske markering i Oslo. I etterkant ble Boot Boys-leder Terje Sjølie anmeldt for brudd på rasismeparagrafen, da han i talen sin under marsjen hadde uttalt at "Hver dag raner, dreper og voldtar innvandrere nordmenn. Hver dag blir vårt folk plyndret og ødelagt av jøder som suger vårt land tomt for rikdom og erstatter det med umoral og unorske tanker". Sjølie ble dømt i Borgarting lagmannsrett, men senere frifunnet av Høyesterett.
Drapet på Benjamin Hermansen i 2001 var en kraftig vekker for ungdommene i Boot Boys, og ble begynnelsen på slutten for det høyreekstreme miljøet i Oslos sørøstre bydeler. 40 000 Osloborgere gikk i fakkeltog mot vold og høyreekstremisme, og markerte slik en massiv, folkelig motstanden mot nynazismen. Politiet og bydelen hadde arbeidet systematisk helt siden slutten av 1990-tallet med å trekke skakkjørte ungdommer ut av kretsen rundt Boot Boys, og Hermansen-drapet i kombinasjon med den tette oppfølgingen fra myndighetene gjorde at miljøet nå ble brutt opp og gikk i oppløsning.
MF «Losna» (1960)
MF «Losna», no «Namsenjenta», er en bilferge bygget i 1960 for Fylkesbaatane i Sogn og Fjordane. Fergen gikk i rute for rederiet frem til 1998.
Fergestrekninger
Ved levering og frem til 1972 fikk fergen i sambandet Hella–Dragsvik–Balestrand–Vangsnes. Etter det og frem til 1975 i Stårheim–Isane. Fra 1976 til 1982 gikk fergen i sambandet Dale–Eikenes og fra 1982 til 1993 i Nordeide-Måren-Svortemyr-Ortnevik. Etter 1993 og frem til den ble solgt var «Losna» reserveferge.
Torhild Staahlen
Torhild Staahlen (født 25. september, 1947 i Skien, død 17. desember 2021) var en norsk mezzo-sopran. Hun var ansatt ved Den Norske Opera fra 1967 til 1969 og fra 1971 til 2000 og operadebuterte som Suzuki i Madama Butterfly ved Den Norske Opera i 1971.
Hun har sunget mer enn seksti roller, blant tittelrollen i Carmen, Octavian i Der Rosenkavalier, Azucena i Il trovatore, Amneris i Aïda og Ulrica i Un Ballo in Maschera. Hun har også sunget en rekke oratorier og konserter og hadde mer en tjue verk på repertoaret, blant annet Johann Sebastian Bachs H-moll Messe, Georg Friedrich Händels Messias, Johannes Brahms’ Alt Rapsodie, Ludwig van Beethovens 9. symfoni og Edward Elgars Sea Pictures.
Hun hadde gjesteopptredener i Sverige, Danmark, Finland, Tyskland, Skottland, England og USA.
Torhild Staahlen etablerte sitt eget legat for sangere, musikere og komponister som første gang ble utdelt i 1997. I 2019 ble resten av midlene på samlet kr 350.000.- utdelt til kunstnere fra Telemark. Dette skjedde i et storslått arrangement i Ibsenhuset den 4.09.2019.
Hun var utdannet ved Musikkonservatoriet i Oslo og Statens Operahøgskole.
Hun var gift med Den Norske Operas 1. repetitør og dirigent Neil David Percival Dodd (1939–2005) som var ansatt ved Den Norske Opera fra 1973.
Ecotrail Oslo
Ecotrail Oslo er et årlig terrengløp som arrangeres i og utenfor Oslo kommune. Løpet ble arrangert første gang i 2015.
Løpet er over flere distanser;
Mike Long
Michael Stanford Long (født 29. oktober 1938) er en tidligere amerikansk fotballspiller som spilte for Boston Patriots i American Football League. I college spilte han for Brandeis University.
Muztagh Tower
Muztagh Tower er en spektakulær fjellformasjon i fjellkjeden Baltoro Muztagh i Karakorum, Pakistan. Fjellet ligger mellom Baltoro-breen og Sarpo Laggo-breen.
Den 7 273 meter høye toppen ble lenge ansett å være ubestigelig, og fjellet regnes fortsatt som et av verdens vanskeligste fjell å klatre i. Muztagh Tower ble første gang besteget i 6. juli 1956 av en britisk ekspedisjon via vestsiden. Britene kom opp fem dager før franske klatrere også besteg toppen, via en rute opp fjellets østside.
Brandeis University
Brandeis University er et privat universitet i Waltham i delstaten Massachusetts, USA, om lag 13 km vest for Boston. Det er et kvalitetsuniversitet basert på forskning.
Skolen ble grunnlagt i 1948, og er oppkalt etter den første jødiske høyesterettsdommeren i USA – Louis Dembitz Brandeis (1856–1941).
Heller School for Social Policy and Management er kjent for meget anerkjente, høyere studier i sosiallære, sosialpolitikk og internasjonale forhold.
Brandeis hadde i 2018 i alt 5 800 studenter opp til doktorgradsnivå (Ph.D). Skolepengene var samtidig på US$ 53 260 per year.
Ronald D. Liebowitz ble rektor i 2016.
Liste over kulturminner i Modalen
Liste over kulturminner i Modalen er en oversikt over fredede og/eller bevaringsverdige bygninger og elementer i Modalen. Data er hentet fra Riksantikvarens liste over kulturminner.
ID-nummer består av et lenket tall som går direkte til det aktuelle kulturminnet i Kulturminnesøk.
Harehaugveien
Veien går fra Fløytingen/Hvalsveien, ved Haugsbygd ungdomsskole, og går østover til den ender opp i Hadelandsveien ved Bølgen. Harehaugveien har mange stikkveier:
Veien ligger cirka 214 meter over havet i den sørlige enden, ved Haugsbygd ungdomsskole.
Johan Bertrand Narvesen
I 1876 ble han ansatt ved Kristiania Postkontors bladavdeling. Fra 1882 arbeidet han som reisende postekspeditør ved Vestbanen postekspedisjon og året etter ble han postfullmektig i Larvik.
I 1887 søkte han, og fikk jernbanens tillatelse til å la et avisbud gå på Larvik stasjon og selge Kristianiaaviser. I 1891 fikk han stilling som reisende postekspeditør på Grevskapsbanen mellom Horten og Skien.
Narvesen sluttet i Postverkets tjeneste i 1893 -  reisetjenesten tok på helsen. I november samme år fikk han melding fra styret for Norges Statsbaner og direksjonen for Norsk Hoved-Jernbane om at hans anbud på overtakelse av salg av aviser og reiselitteratur, etc. på jernbanenes områder, var godtatt. Overtakelsen måtte skje allerede fra 1. januar 1894. Fra denne dato regnes opprettelsen av Narvesens Kioskkompani.
Bertrand Narvesen var kompaniets daglige leder frem til høsten 1902, da han ble avløst av Otto Børs, som var ansatt i kompaniet i 1899. Narvesen ble da styrets formann og flyttet samtidig med hustru Kristine og pleiedatter Ellen til Ringebu, der han bygde sitt hus Heimhug. Foruten stadig kontakt med firmaets ledelse i Kristiania/Oslo var han aktiv på mange områder etter at han flyttet til Ringebu. Således startet han Gudbrandsdalens Boghandel på Ringebu med flere filialer oppover i dalen. Videre tok han initiativet til opprettelsen av Lillehammer og Gudbrandsdalen Turistforening og ble foreningens første formann.
Bertrand Narvesen var aktiv styreformann i Kioskkompaniet helt til sin død 7. mars 1939. Han ligger begravet på Ringebu kirkegård sammen med sin hustru Kristine, f. Ulriksen (1865 - 1943)
Brønnøysund fyr
Brønnøysund fyr i Brønnøy kommune i Nordland ble opprettet høsten 1862 på Buholmen.
I 1896 ble dette fyret erstattet av to fyrlykter, og et nytt fyr ble bygd på Østre Prestøya. Dette fyret ble lagt ned og erstattet av ei fyrlykt i 1935.
Ivan Ukhov
Ivan Sergejevitsj Ukhov (russisk: Иван Сергеевич У́хов, født 4. april 1986 i Tsjeljabinsk) er en russisk friidrettsutøver. Han konkurrerte tidligere i diskos, men byttet i 2005 til høydehopp, og han forbedret seg fra 2,10 til 2,30 i løpet av 2005.